
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Μαΐου 2019 


ΤΕΥΧΟΣ ΤΕΤΑΡΤΟ 


Αρ 


. Φύλλου 213 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανάκληση της κήρυξης ως αναδασωτέας της 
έκτασης με στοιχεία κορυφών πολυγώνου Α-Β- 
Γ-Δ-Ε-Ζ-Η-Α σε ΕΕΣΑ '87 εμβαδού 1.364,04 τ.μ 
στη θέση «Καστανιές» Τοπ. Κοιν. Μυριοκεφά- 
λων, Δημοτικής Ενότητας Λαππαίων, Δήμου και 
ΠΕ. Ρεθύμνου που αποτελεί τμήμα μεγαλύτερης 
έκτασης εμβαδού 81.450 τ.μ. η οποία κηρύχθηκε 
ως αναδασωτέα σύμφωνα με την αριθμ. 7501/ 
23-11-1999 (ΦΕΚ 5/Δ72000) απόφαση Γενικού 
Γραμματέα Περιφέρειας Κρήτης. 

2 Τροποποίηση της με αριθμ. 147314/2576/ 
23-11-2015 (ΦΕΚ 23 Δ') απόφασης του Γενικού 
Γραμματέα της Αποκεντρωμένης Διοίκησης Πε- 
λοποννήσου, Δυτικής Ελλάδας και Ιονίου με θέμα: 
Κήρυξη δημοσίου δάσους 14.023,97 τ.μ. ως ανα¬ 
δασωτέου λόγω πυρκαγιάς, στη θέση «ΠΡΟΦΗ¬ 
ΤΗΣ ΗΛΙΑΣ» της ΤΚ Πλατάνου, ΔΕ Πλατάνου, του 
Δήμου Ναυπακτίας, ΠΕ Αιτωλοακαρνανίας, ως 
προς το εμβαδόν και τα επισυναπτόμενα τοπο- 
γραφικά. 

3 Ανάκληση απόφασης αναγνώρισης οδού (παρό¬ 
δου) επί της οδού Μεραρχίας Αρχιπελάγους στο 
Ο.Τ. 369 του πρώην Δήμου Μυτιλήνης ως προϋφι- 
στάμενηςτου 1923. 


ΑΠΟΦΑΣΕΙΣ 

Αριθμ. 1871 _ (1) 

Ανάκληση της κήρυξης ως αναδασωτέας της 
έκτασης με στοιχεία κορυφών πολυγώνου Α-Β- 
Γ-Δ-Ε-Ζ-Η-Α σε ΕΕΣΑ '87 εμβαδού 1.364,04 τ.μ 
στη θέση «Καστανιές» Τοπ. Κοιν. Μυριοκεφά- 
λων, Δημοτικής Ενότητας Λαππαίων, Δήμου και 
ΠΕ. Ρεθύμνου που αποτελεί τμήμα μεγαλύτερης 
έκτασης εμβαδού 81.450 τ.μ. η οποία κηρύχθη¬ 
κε ως αναδασωτέα σύμφωνα με την αριθμ. 7501 / 
23-11-1999 (ΦΕΚ 5/Δ72000) απόφαση Γενικού 
Γραμματέα Περιφέρειας Κρήτης. 

Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

3. Τις διατάξεις του π.δ. 136/2010 (ΦΕΚ 229 Α') «Οργα¬ 
νισμός της Αποκεντρωμένης Διοίκησης Κρήτης». 

4. Τις διατάξεις του άρθρου 56 του ν. 4257/2014 (ΦΕΚ 
93/Α') «Επείγουσες ρυθμίσεις αρμοδιότητας Υπουργείου 
Εσωτερικών». 

5. Την αριθμ. 14026/15-5-2017 απόφαση Υπ. Εσωτερι¬ 
κών "Διορισμός της Μαρίας Κοζυράκη του Εμμανουήλ 

Τεύχος Δ'213/09.05.2019 


ως Συντονίστριας της Αποκεντρωμένης Διοίκησης Κρή¬ 
της, (ΦΕΚ 250 τ.Υ.Ο.Δ.Δ,/26-5-2017). 

6. Το άρθρο 20 της αριθμ. οικ. 8165/27-6-2017 (ΦΕΚ 
2247/τ.Β730-6-2017) απόφασης της Συντονίστριας Α.Δ. 
Κρήτης "Ανάθεση άσκησης αρμοδιοτήτων σε οργανι¬ 
κές μονάδες της Αποκεντρωμένης Διοίκησης Κρήτης 
και παροχή εξουσιοδότησης υπογραφής με «Με εντολή 
Συντονιστή» («Μ.Ε.Σ.») αποφάσεων, εγγράφων και άλλων 
πράξεων, στους Προϊστάμενους των οργανικών μονά¬ 
δων της Αποκεντρωμένης Διοίκησης Κρήτης καθώς και 
σε υπαλλήλους κατηγορίας ΠΕ ήΤΕτηςΔ/νσης Αλλοδα¬ 
πών και Μετανάστευσης, σύμφωνα με τις διατάξεις του 
άρθρου 12 του ν. 4147/2013 (ΦΕΚτ.Α' 98), όπως ισχύουν." 

7. Τις διατάξεις των άρθρων 3 και 44 ν. 998/1979 (ΦΕΚ 
289/Α71979) «Περί προστασίας των δασών και των δα¬ 
σικών εν γένει εκτάσεων της χώρας», όπως έχουν τρο¬ 
ποποιηθεί και ισχύουν σήμερα. 

8. Την αριθμ. 160417/1180/8-7-1980 βασική εγκύκλιο 
δ/γή του Υπουργείου Γεωργίας, με την οποία παρέχονται 
οδηγίες για τις αναδασωτέες εκτάσεις. 

9. Τη με αριθμ. 117080/6353/13-11-2014 εγκύκλιο δι¬ 
αταγή της Γενικής Δ/νσης Ανάπτυξης και Προστασίας 
Δασών και Αγροπεριβάλλοντοςτου ΥΠ.Ε.Κ.Α. «Περί της 
διαδικασίας άρσης ή ανάκλησης αποφάσεων αναδά¬ 
σωσης». 

10. Την αριθμ. 124581/2774/26-5-2015 δ/γή ΥΠΑ.Π.ΕΝ. 
«Περί της διαδικασίας άρσης ή ανάκλησης αποφάσεων 
αναδάσωσης - Διευκρινίσεις». 

11. Την εγκύκλιο διαταγή του Υπουργού Περ/ντος 
και Ενέργειας αριθμ. 153373/441/22-2-2017 (ΑΔΑ: 
61ΤΗ4653Π8-Ω70) "Περιοχές κηρυγμένων αναδασωτέ¬ 
ων εκτάσεων στους δασικούς χάρτες". 

12. Την αριθμ. 7501/23-11-1999 (ΦΕΚ 5/Δ72000) 
απόφαση Γενικού Γραμματέα Περιφέρειας Κρήτης, περί 
κήρυξης ως αναδασωτέας έκτασης λόγω παράνομης 
αποψίλωσης εμβαδού 81.450 τ.μ. κειμένης στη θέση «Κα- 
στανιές»Τοπ. Κοιν. Μυριοκεφάλων, Δημοτικής Ενότητας 
Λαππαίων, Δήμου και Π.Ε. Ρεθύμνου. 

13. Το γεγονός ότι κατά την διαδικασία ανάρτησης των 
δασικών χαρτών διαπιστώθηκε ότι η ανωτέρω έκταση 
εμβαδού 1.364,04 τ.μ. με στοιχεία κορυφών πολυγώνου 
Α,Β,Γ,Δ,Ε,Ζ,Η,Α ανήκει σε μεγαλύτερη έκταση στη θέση 
«Καστανιές» Τ.Κ. Μυριοκεφάλων, Δήμου Ρεθύμνου για 


την οποία έχει εκδοθεί τελεσίδικη πράξη κατ’ εφαρμογή 
του άρθρου 14 ν. 998/1979 η οποία την χαρακτηρίζει ως 
έκταση μη δασική (αριθμ. 424/1-2-2008 πράξη χαρα¬ 
κτηρισμού, και αριθμ. 3588/24-7-2008 τελεσιδικία της). 
Παράλληλα ισχύει η ως άνω απόφαση κήρυξής της ως 
αναδασωτέας, η οποία χρήζει ανακλήσεως, σε συνδυα¬ 
σμό με το γεγονός ότι για τέτοιες εκτάσεις που ισχύουν 
αποφάσεις κήρυξής τους ως αναδασωτέων εκκρεμεί 
οφειλόμενη ενέργεια δια της ανάκλησής τους (μερικής 
ή ολικής). 

14.Την με αριθμ. 1699/28-3-2019 εισήγηση της Δ/νσης 
Δασών Ρεθύμνης για την ανάκληση της ως άνω αναδα¬ 
σωτέας απόφασης για την ανωτέρω έκταση εμβαδού 
1.364,04 τ.μ., αποφασίζουμε: 

Ανακαλούμε την κήρυξη ως αναδασωτέας της έκτα¬ 
σης με στοιχεία περιμέτρου Α,Β,Γ,Δ,Ε,Ζ,Η,Α εμβαδού 
1.364,04 τ.μ. στη θέση «Καστανιές» Τοπ. Κοιν. Μυριοκε¬ 
φάλων, Δημοτικής Ενότητας Λαππαίων, Δήμου και Π.Ε. 
Ρεθύμνου που αποτελεί τμήμα μεγαλύτερης έκτασης 
εμβαδού 81.450 τ.μ. η οποία κηρύχθηκε ως αναδασωτέα 
σύμφωνα με την αριθμ. 7501/23-11-1999 απόφαση και 
αίρουμε την αναδάσωση στην έκταση εμβαδού 1.364,04 
τ.μ. η οποία έχει χαρακτηριστεί οριστικά και αμετάκλητα 
με τελεσίδικο τρόπο ως έκταση μη δασική άρθρου 3 
παρ. 6 α ν. 998/1979 ως ισχύει (σύμφωνα με το ως άνω 
13 σχετικό). 

Η ανωτέρω έκταση απεικονίζεται στο συνημμένο το- 
πογραφικό διάγραμμα επί αποσπάσματος Γ.Υ.Σ. με κ.α. 
9521/3 κλίμακας 1:5000, το οποίο αποτελεί αναπόσπα¬ 
στο μέρος της παρούσας και προσδιορίζεται επακριβώς 
από συντεταγμένες των κορυφών του στο Ε.Γ.Σ. Α. '87. 

Απ' τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 4 Απριλίου 2019 

Με εντολή Συντονίστριας 
Αποκεντρωμένης Διοίκησης 
Ο Προϊστάμενος Γενικής Διεύθυνσης 
Δασών και Αγροτικών Υποθέσεων 
Αποκεντρωμένης Διοίκησης Κρήτης 

ΑΝΑΣΤΑΣΙΟΣ ΙΩΑΝΝΟΥ 

ΕΜΒΑΔΟ: 1364,04 τμ. 

Συντεταγμένες σε ΕΓΣΑ '87 

ΑΙΑ 

X 

Ψ 

Α 

528653,52 

3902056,70 

Β 

528666,60 

3902050,20 

Γ 

528684,48 

3902021,76 

Δ 

528671,13 

3901996,55 

Ε 

528655,96 

3901982,21 

Ζ 

528654,30 

3902007,43 

Η 

528653,64 

3902050,43 


ΘΕΩΡΕΙΤΑΙ 

ΗΡΑΚΛΕΙΟ 04 - 04 - 2019 
ΜΕ ΕΝΤΟΛΗ ΣΥΝΤΟΝΙΣΤΡΙΑΣ ΑΠΟΚ/ΝΗΣ 
ΔΙΟΙΚΗΣΗΣ ΚΡΗΤΗΣ 
Ο ΠΡΟΪΣΤΑΜΕΝΟΣ ΓΕΝ. Δ/ΝΣΗΣ 
ΔΑΣΩΝ & ΑΓΡΟΤΙΚΩΝ ΥΠΟΘΕΣΕΩΝ 
ΑΠΟΚ/ΝΗΣ ΔΙΟΙΚΗΣΗΣ ΚΡΗΤΗΣ 

ΑΝΑΣΤΑΣΙΟΣ ΙΩΑΝΝΟΥ 
ΔΑΣΟΛΟΓΟΣ 


ΕΘΝΙΚΟ ΤΥΠΟΓΡΑΦΕΙΟ 

Έχει γίνει χρήση του χάρτη 
αττό το ηλεκτρονικό αρχείο, 
σε φυσικό μέγεθος (100%) 

Αριθμ. 83819 _ (2) 

Τροποποίηση της με αριθμ. 147314/2576/ 
23-11 -2015 (ΦΕΚ 23 Δ') απόφασης του Γενικού 
Γραμματέα της Αποκεντρωμένης Διοίκησης Πε- 
λοποννήσου, Δυτικής Ελλάδας και Ιονίου με 
θέμα: Κήρυξη δημοσίου δάσους 14.023,97 τ.μ. ως 
αναδασωτέου λόγω πυρκαγιάς, στη θέση "ΠΡΟ¬ 
ΦΗΤΗΣ ΗΛΙΑΣ" τηςΤΚ Πλατάνου, ΔΕ Πλατάνου, 
του Δήμου Ναυπακτίας, ΠΕ Αιτωλοακαρνανίας, 
ως προς το εμβαδόν και τα επισυναπτόμενα το- 
πογραφικά. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Ταάρθρα24παρ. 1 και 117 παρ. 3 του Συντάγματος 
της Ελλάδας. 

2. Το ν. 3852/2010 (Α'87) «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης» και ειδικότερα τα άρθρα 6 και 280. 

3. Το π.δ. 139/2010 (Α'232) «Οργανισμός της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου». 

4. Το ν.3200/1955 (Α' 97) περί «διοικητικής αποκέντρω¬ 
σης» όπως τροποποιήθηκε και συμπληρώθηκε με το 
ν.δ. 532/1970 (Α' 103) και μεταγενέστερες διατάξεις. 

5. Τα άρθρα 1 παρ.1,2 παρ. 1 δ, 5 παρ. 3β, 6 παρ. 7 και 
7 παρ. 2 του ν.2503/1997 (Α' 107) «Διοίκηση, Οργάνωση, 
Στελέχωση της Περιφέρειας». 

6. Το άρθρο 38 παρ. 1 του ν. 998/1979 (Α' 289) όπως 
αντικαταστάθηκε το πρώτο εδάφιο της με το άρθρο 35 
παρ. 1 του ν. 4280/2014 (Α'159) καθώς επίσης και το άρ¬ 
θρο 41 παρ. 1 και 3 του ν. 998/1979. 

7. Το ν. 3208/2003 (Α'303) «Προστασία των δασικών 
οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις». 

8. Τις διαταγές του Υπουργείου Γεωργίας: α) 160417/ 
1180/8-7-1980, β) 182447/3049/24-9-1980, γ) 141823/ 
24-2-1983 και δ) 179171/3-9-1985. 

9. Τις διατάξεις του ν. 3861 /2010 (Α' 112) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 


10. Τα άρθρα 28 και 28Α του ν. 4325/2015 (Α'47) «Εκ- 
δημοκρατισμόςτης Διοίκησης-Καταπολέμηση Γραφειο¬ 
κρατίας και Ηλεκτρονική Διακυβέρνηση Αποκατάσταση 
αδικιών και άλλες διατάξεις». 

11 .Την αριθμ. 15870/15-5-2017 (τ. Υ.Ο.Δ.Δ. 250) από¬ 
φαση του Υπουργού Εσωτερικών περί διορισμού του 
Νικολάου Παπαθεοδώρουτου Αγγελάκη ως Συντονιστή 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου. 

12. Το άρθρο 67 παρ. 8 του ν. 4316/2014 (Α' 270). 

13. Την με αριθμ. 147314/2576/23-11-2015 (ΦΕΚ 23 
Δ') (ΑΔΑ 735ΖΟΡ1Φ-ΛΤΑ) απόφαση του Γενικού Γραμ¬ 
ματέα της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου με θέμα: Κήρυξη δημοσίου 
δάσους 14.023,97 τ.μ. ως αναδασωτέου λόγω πυρκα¬ 
γιάς, στη θέση "ΠΡΟΦΗΤΗΣ ΗΛΙΑΣ" τηςΤ.Κ. Πλατάνου, 
ΔΕ Πλατάνου, του Δήμου Ναυπακτίας, ΠΕ Αιτωλοακαρ¬ 
νανίας. 

14. Την με αριθμ. 24854/4-2-2019 θετική πρόταση του 
Δασαρχείου Ναυπάκτου, αποφασίζουμε: 

Την τροποποίηση της με αριθμ. 147314/2576/ 
23-11 -2015 (ΦΕΚ 23 Δ') (ΑΔΑ 735ΖΟΡ1Φ-ΛΤΑ) απόφασης 
του Γενικού Γραμματέα της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου, ως προς το 
εμβαδόν της εκτάσεως το οποίο ύστερα από λεπτομερή 
και εμπεριστατωμένη εμβαδομέτρηση είναι 10.449,98 
τ.μ. και απεικονίζεται με κάθε λεπτομέρεια στο από 
4-2-2019 τοπογραφικό διάγραμμα, που συνοδεύει την 
παρούσα απόφαση με κλίμακα 1:1000 με εξαρτημένο στο 
προβολικό σύστημα συντεταγμένων ΕΓΣΑ' 87, η οποία 
περιγράφεται με τα σημεία 1,2,3,4,5,6,7,8,1. 

Κατά της ανωτέρω απόφασης υφίσταται η δυνατότητα 
άσκησης αίτησης ακύρωσης της, ενώπιον του (οικείου) 
Τριμελούς Διοικητικού Εφετείου, εντός εξήντα (60) ημε¬ 
ρών από την επομένη της δημοσίευσης της ή κοινοποι- 
ήσεωςτης. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 15 Απριλίου 2019 

Ο Συντονιστής 

Αποκεντρωμένης Διοίκησης 

ΝΙΚΟΛΑΟΣ ΠΑΠΑΘΕΟΔΩΡΟΥ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 58% 



Έκταση που κηρύσσεται αναδασωτέα I ΦΥΛΛΟ 1 /2 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'213/09.05.2019 


Αριθμ. 11183/229 (3) 

Ανάκληση απόφασης αναγνώρισης οδού (παρό¬ 
δου) επί της οδού Μεραρχίας Αρχιπελάγους στο 
Ο.Τ. 369 του πρώην Δήμου Μυτιλήνης ως προϋ- 
φιστάμενηςτου 1923. 

Ο ΑΝΤΙΠΕΡΙΦΕΡΕΙΑΡΧΗΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 3852/7-6-2010 (ΦΕΚ 87/Α72010) 
που αφορά στην «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

2. Το π.δ. αριθμ. 137 (ΦΕΚ 230/Α727-12-2010) που 
αφορά στον «Οργανισμό της Περιφέρειας Βορείου Αι¬ 
γαίου». 

3. Τις διατάξεις του 17-7-1923 (ΦΕΚ 228Α716-8-23) ν.δ. 
και ειδικότερα το άρθρο 20 παρ. 4 όπως μεταγενέστερα 
συμπληρώθηκε και τροποποιήθηκε. 

4. Τις διατάξεις του άρθρου 3 παρ. 4 του ν.δ. 690/1948 
(ΦΕΚ 133/Α' / 8-5-1948), όπως μεταγενέστερα συμπληρώ¬ 
θηκε και τροποποιήθηκε. 

5. Την με αριθμ. Ε 20014/34/1977 εγκύκλιο σχετική με 
ιδιωτικές οδούς που προϋπάρχουν του 1923. 

6. Τις διατάξεις του άρθρου 29Α του ν. 1558/1985, 
όπως προστέθηκε με το άρθρο 27 του ν. 2801/1992 (ΦΕΚ 
154 Α /1992), που αναφέρονται και στις διατάξεις του 
αρ. 90 του Κώδικα νομοθεσίας για την Κυβέρνηση και τα 
κυβερνητικά όργανα που κυρώθηκε με το π.δ. 63/2005 
(ΦΕΚ 98 Α72005). 

7. Τιςδιατάξειςτουν.3861/2010(ΦΕΚ112/Α713-6-2010) 
που αφορά στην «Ενίσχυση της διαφάνειας με την υπο¬ 
χρεωτική ανάρτηση νόμων και πράξεων των κυβερνη¬ 
τικών, διοικητικών και αυτοδιοικητικών οργάνων στο 
διαδίκτυο». 

8. Την αριθμ. 50451/2456/14-10-2014 (ΦΕΚ 2769/Β7 
16-10-2014) απόφαση της Περιφερειάρχη Βορείου Αιγαί¬ 
ου περί «Μεταβίβασης αρμοδιοτήτων σε Αντιπεριφερει- 
άρχες στην Περιφέρεια Βορείου Αιγαίου». 

9. Την αριθμ. 3135/176/11-3-2013 εισήγηση της Δ/ 
νσης Περιβάλλοντος και Χωρικού Σχεδιασμού Περιφέ¬ 
ρειας Βορείου Αιγαίου προς το ΣΥ.ΠΟ.ΘΑ. 

10. Το αριθμ. 12866/369/ΑΦ5.38 (Φ1 /1 )/25-6-2013 
έγγραφο του ΣΥ.ΠΟ.ΘΑ. Βορείου Αιγαίου με το οποίο 
μας απεστάλη η ομόφωνη γνωμοδότηση του οργάνου 
(απόσπασμα πρακτικού αριθμ. 2 ΘΕΜΑ 5ο/Συνεδρίαση 
2η/4-6-2013). 

11. Την αριθμ. 30547/1401 (σχετ. 18720/789)/20-8-2013 
απόφαση μας περί αναγνώρισης οδού (παρόδου) επί της 
οδού Μεραρχίας Αρχιπελάγους στο Ο.Τ. 369 του πρώην 
Δήμου Μυτιλήνης ως προϋφιστάμενης του 1923 που 
δημοσιεύθηκε στο ΦΕΚ 314/5-9-2013 τ. Α.Α.Π. 

12. Την Εγκ-27610/6/2011 Εγκ-6/2011 του Υπουργείου 
Περιβάλλοντος, Ενέργειας και Κλιματικής Αλλαγής - Πα¬ 
ράταση λειτουργίας και μετά τηνί-ΐ -2011 και μέχρι την 
εκ νέου συγκρότηση τους της ΕΠ ΑΕ, Επιτροπών κρίσεως, 


αυθαιρέτων, ετοιμόρροπων κτιρίων, ΣΧΟΠ - Πρόσθετες 
πολεοδομικές αρμοδιότητες Δήμων, Περιφερειών και 
Αποκεντρωμένων Διοικήσεων. 

13. Την με αριθμ. 70/2014/25-2-2014 γνωμοδότηση 
του Νομικού Συμβουλίου του Κράτους. 

14. Το με αριθμ. 55785/7-10-2013 έγγραφο του Υπουρ¬ 
γείου Περιβάλλοντος, Ενέργειας και Κλιματικής Αλλαγής 
που αφορά στην αναγνώριση οδών εκτός σχεδίων προ- 
υφισταμένηςτου έτους 1923. 

15. Την με αριθμ. Εγκ-20014/34/1977 σχετικά με ιδιω¬ 
τικές οδούς που προϋπάρχουν του 1923. 

16. Η απόφαση ΣτΕ Ολ 1581/2010 σχετικά με την αρ¬ 
μοδιότητα ακύρωσης διοικητικών πράξεων. 

Το γεγονός 

Οτι σύμφωνα με τη πολεοδομική νομοθεσία: 

Α. Η (11) σχετική απόφαση μας εκδόθηκε εκ παραδρο¬ 
μής αφού η τροποποίηση Σχεδίου Πόλης σε παραδοσι¬ 
ακά τμήματα οικισμών όπως η Μυτιλήνη δεν είναι στις 
αρμοδιότητες της Περιφέρειας Β. 

Αιγαίου. 

Β. Η με αριθμ. 11183/229/20-2-2019 αίτηση του Βασι¬ 
λείου Σίμου περί ανάκλησης της απόφασης λόγω αναρ¬ 
μοδιότητας, αποφασίζουμε: 

1. Ανακαλούμε την αριθμ. 30547/1401 (σχετ. 18720/ 
789)/20-8-2013 απόφαση μας περί αναγνώρισης οδού 
(παρόδου) επί της οδού Μεραρχίας Αρχιπελάγους στο 
Ο.Τ. 369 του πρώην Δήμου Μυτιλήνης ως προϋφιστάμε- 
νηςτου 1923 που δημοσιεύθηκε στο ΦΕΚ 314/5-9-2013 
τ. Α.Α.Π. 

2. Η κόκκινη (Οικοδομική) γραμμή που μεταφέρθηκε 
στην πλευρά 8, Α'", Ά" Α, 13, επί της προσόψεως των 
υφιστάμενων παλαιών κτιρίων επανέρχεται στην αρχική 
της θέση. 

3. Από τις διατάξεις της απόφασης αυτής δεν προκύ¬ 
πτει δαπάνη σε βάρος του προϋπολογισμού του Δή μου. 

4. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

5. Επιτρέπεται η υποβολή προσφυγής κατά της απόφα¬ 
σης αυτής, για λόγους νομιμότητας εντός αποκλειστικής 
προθεσμίας δεκαπέντε (15) ημερών από τη δημοσίευση 
της, ή την ανάρτηση της στο διαδίκτυο ή από τη κοινο¬ 
ποίηση της, ή αφότου έλαβε γνώση αυτής, σύμφωνα με 
το άρθρο 227 του ν. 3852/2010 (ΦΕΚ 87Α72010). Μέχρι 
την έναρξη λειτουργίας της οικείας αυτοτελούς Υπηρεσί¬ 
ας Εποπτείας ΟΤΑ, ο έλεγχος νομιμότητας της παρούσας 
ασκείται από τον Γενικό Γραμματέα της Αποκεντρωμένης 
Διοίκησης σύμφωνα με το άρθρο 238 του ν. 3852/2010 
(ΦΕΚ 87Α72010). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 26 Μαρτίου 2019 
Ο Αντιπεριφερειάρχης 
ΘΕΟΔΩΡΟΣ ΒΑΛΣΑΜΙΔΗΣ 





Τεύχος Δ'213/09.05.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 55% 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'213/09.05.2019 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























